Diari Oficial de la Generalitat Valenciana


Sumari del DOGV 6675, del 21-12-2011 (2011/12440)

Informació pública de la modificació del Pla General d'Ordenació Urbana que afecta les alineacions de les urbanitzacions Los Olivos i Tossal de Vera.
-----------------------------------------------------------------------------------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12194


Data del document
:   30-11-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del Pla General d'Ordenació Urbana que afecta les alineacions de les urbanitzacions Los Olivos i Tossal de Vera. [2011/12158]  
El Ple de l'Ajuntament de Castelló de la Plana, en la sessió ordinària celebrada el dia 25 de novembre de 2011, va adoptar, entre altres, l'acord següent:  
«Vist l'expedient corresponent al procediment que s'està tramitant per a l'aprovació de la modificació del Pla General d'Ordenació Urbana de Castelló, que afecta les alineacions de vials de les urbanitzacions Los Olivos i Tossal de Vera, del qual es desprén que:  
  
1. Les urbanitzacions Los Olivos i Tossal de Vera es troben situades en el nord-est del terme municipal de Castelló de la Plana, en l'àrea adjacent a la carretera de l'Alcora. Ambdues s'inclouen entre el grup d'urbanitzacions de segona residència d'escassa qualitat, sorgides de forma espontània durant els anys del desenvolupisme econòmic del passat segle, sense ordenació urbanística prèvia, i presenten algunes deficiències quant a la seua qualitat i a la seua urbanització.   
El Pla General, en les seues Directrius definitòries de la seua estratègia d'evolució urbana i d'ocupació, apartat A.1.5), considera aquestes urbanitzacions com a zones de muntanya adjacents a la carretera de l'Alcora en les quals l'estratègia d'evolució urbana i ocupació del territori se centra en la redelimitació del sòl urbà adequada a la realitat urbanística. Atés l'alt grau de consolidació per vivendes de segona residència en ple ús, el Pla General d'Ordenació Urbana les va incorporar com a sòl urbà, establint una ordenació detallada que recollia l'entramat de viari existent, el completava en alguns punts i li assignava una ordenança Z-7 de Vivenda unifamiliar, que es correspon amb la tipologia de vivenda existent.  
2. Tant en el cas de la urbanització Tossal de Vera, com en el de la urbanització Los Olivos, es plantegen problemes com a conseqüència del desajust de vials previstos pel Pla General però no executats i la realitat marcada per l'alt grau de consolidació; això, unit a les pròpies característiques orogràfiques del terreny, impedix en certs casos l'aparició de noves edificacions en alguna de les parcel·les fins i tot vacants, circumstància aquesta que ha sigut posada de manifest per veïns d'aquestes urbanitzacions, fet que evidencia així la conveniència de procedir a xicotets reajustaments, que, no obstant això, no suposen canvis importants respecte de cada una de les urbanitzacions en el seu conjunt.   
3. A la vista de tot això la modificació puntual del Pla General que es proposa implica els canvis següents:  
A. En la urbanització Los Olivos:  
- Eliminació de l'últim tram del carrer Riu Almanzora.  
- Inclusió en el Pla General del carrer Riu Duero com a nou vial de l'ordenació detallada.  
- Modificació del carrer Cap d'Orpesa, en relació amb la seua prolongació en el tram perpendicular al camí del Malvestit.  
B. En la urbanització Tossal de Vera:  
- Eliminació de l'últim tram del carrer Mont Aneto.   
4. El document elaborat en la Secció de Desenvolupament Urbanístic consta de memòria informativa, memòria justificativa i normes urbanístiques i plans d'informació i d'ordenació.  
II. Fonaments jurídics:  
I. La modificació que afecta les alineacions de les urbanitzacions Los Olivos i Tossal de Vera afecta elements d'ordenació detallada segons es deduïx de l'article 37, punt 1.c) de la Llei 16/2005,de 30 de desembre, Urbanística Valenciana.   
II. L'article 94 de la Llei Urbanística Valenciana al·ludix a les condicions que s'han de respectar en la redacció de les modificacions dels plans i diu que les noves solucions proposades hauran de mantindre l'equilibri de les dotacions públiques, suplementant si és el cas la xarxa primària i secundària de dotacions, de manera que complisquen els criteris de qualitat, capacitat i idoneïtat exigits per la llei. Per les pròpies característiques de la modificació de les alineacions de les urbanitzacions Los Olivos i Tossal de Vera, aquesta no incidix en l'equilibri de dotacions públiques dels seus respectius àmbits d'ordenació ni en l'àmbit superior de tot el Pla General  
III. Atesa la naturalesa de la modificació puntual del Pla General que es proposa i el mínim àmbit a què es referix respecte del Pla General en el seu conjunt, aquesta té un abast limitat i no produïx impacte ni altera el model urbanístic establit en el Pla General, mantenint les condicions de qualitat, funcionalitat, capacitat i coherència del model urbanístic, per la qual cosa complix l'exigència continguda en l'article 52.1, paràgraf segon, de la Llei Urbanística Valenciana.  
  
IV. Els articles 141 a 154 de Reglament d'Ordenació i Gestió Territorial, en relació amb l'article 64 de la Llei Urbanística Valenciana, regulen el contingut i característiques dels documents que integren un pla general. Atés que la modificació que es tramita afecta aspectes puntuals i no té transcendència respecte del conjunt de determinacions del Pla General, la documentació que incorpora se circumscriu en el seu contingut als àmbits i a les finalitats que amb aquesta es perseguix. El document consta de memòria informativa i memòria justificativa sense eficàcia normativa i plans d'informació i d'ordenació.   
  
V. L'article 94 de la Llei Urbanística Valenciana preveu que les modificacions dels plans es duran a terme pel procediment previst per a cada tipus de pla, l'article 91 de la mateixa llei diu que correspon a l'Ajuntament l'aprovació dels plans sempre que no modifiquen l'ordenació estructural, i l'article 223.5 del Reglament d'Ordenació i Gestió Territorial i Urbanística Valencià establix que les modificacions dels plans generals referides únicament a elements d'ordenació detallada es tramitaran conforme al procediment previst per a l'aprovació de plans parcials.  
VI. L'article 83.2.a de la Llei Urbanística Valenciana, en relació amb el 90.2 del mateix text, preveu que l'òrgan competent de l'administració que promoga la redacció del pla, conclosa aquesta, el sotmetrà a informació pública per un període mínim d'un mes i l'anunciarà en el Diari Oficial de la Generalitat Valenciana (DOCV) i en un diari no oficial d'àmplia difusió en la localitat.  
Pel tipus de modificació de què es tracta, no és procedent la sol·licitud d'informes sectorials a què es referix l'article 83.2.b de la Llei Urbanística Valenciana.  
VII. L'article 127.1.c de la Llei 7/1985, de 2 d'abril, Reguladora de les Bases de Règim Local, atribuïx a la Junta de Govern Local la competència per a aprovar els projectes d'instruments d'ordenació urbanística l'aprovació definitiva o provisional dels quals corresponga al Ple, i l'article 123.1.i de la mateixa norma establix la competència del Ple en els actes de tramitació i aprovació dels plans generals.  
  
VIII. Segons preveu l'article 123.2 de la Llei Reguladora de les Bases de Règim Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
Per tot això, vistos els informes de l'arquitecte municipal, l'assessora jurídica de Planejament i Gestió Urbanística conformat pel secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda  
  
  
Únic  
Sotmetre a informació pública pel termini d'un mes la modificació del Pla General d'Ordenació Urbana que afecta les alineacions de les urbanitzacions Los Olivos i Tossal de Vera, i ordenar la inserció del corresponent anunci en el Diari Oficial de la Comunitat Valenciana, en un diari d'àmplia difusió a la província i en el tauler d'anuncis i pàgina web municipals».  
Cosa que es fa pública per a general coneixement i s'adverteix, al mateix temps, que durant el termini d'un mes les persones que estigueren interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic, situades a l'avinguda Germans Bou núm. 16) i presentar les al·legacions que creguen convenients.   
  
Castelló de la Plana, 30 de novembre de 2011.- L'alcalde en funcions: Miguel A. Mulet Taló. EL secretari general del Ple: Juan Jiménez Hernandis.